Званочкі на рабіне
*Фама Рамашка*

Ля дзядулевай хаты стаіць рабіна. Яна ўся заснежаная. Там­сям на галінках чырванню свецяцца гронкі ягад. «Шкада толькі, што яны нясмачныя. I дзеля чаго такое дрэва расце?!» — разважала Любачка.

Аднойчы з рабіны данёсся меладычны спеў. Нібы сотні званочкаў зазванілі. Здзівілася Любачка і тут жа ўбачыла, як чубатыя птушкі ласуюцца ягадамі. Доўга стаяла Любачка і слухала перазвон званочкаў.

— Ну вось, бачыш, і спатрэбіліся горкія ягады, — сказаў дзядуля. — I пакуль ёсць ягады, будзеш ты слухаць спеў чубатых амялушак[[1]](#footnote-1).

«Значыць, патрэбнае дрэва расце ля дзядулевай хаты», — падумала Любачка.

1. *Амялушка* — рус: свиристель [↑](#footnote-ref-1)